Jing

** Jing โปรแกรมจับภาพหน้าจอ **
====** Jing คือ ** โปรแกรมจับภาพหน้าจอบนคอมพิวเตอร์สำหรับมือสมัครเล่น สามารถจับภาพทั้งที่เป็นภาพนิ่ง (ที่สามารถตกแต่งส่วนต่างๆ ของภาพ เช่น ใส่ลูกศร ใส่คำพูด ทำสีไฮไลท์ที่ภาพได้)หรือวิดีโอ (ที่อัดเสียงพูดของคุณลงไปได้) จุดเด่นคือการใช้งานที่ง่าย และไม่ต้องเสียเงิน และสามารถแบ่งปันภาพที่ได้ให้ใครๆได้อย่างรวดเร็ว Jing เป็นผลิตภัณฑ์ล่าสุดภายใต้ชื่อโครงการว่า Jing Project จากบริษัท Techsmith ผู้ซึ่งเป็นเจ้าของผลงานสร้างชื่อด้านโปรแกรมจับภาพหน้าจอบนคอมพิวเตอร์สำหรับมืออาชีพที่โด่งดัง อาทิ SnagIT,Camtasia Studio ====

** สเปคเครื่องที่สามารถใช้งาน Jing ได้ **
====//**Jing รองรับทั้งระบบวินโดวส์ และแมค**//สำหรับ วินโดวส์ควรเป็นรุ่น XP หรือ Vista สำหรับระบบแมคควรเป็น Mac OSXรุ่น 10.4.9 หรือใหม่กว่า และโปรแกรมที่ขาดไม่ได้สำหรับ Jingในระบบวินโดวส์คือ โปรแกรม Microsoft .Net Framework 3.0 อย่างไรก็ดีทั้งสองระบบจำเป็นจะต้องมีโปรแกรมแฟลช 6 หรือใหม่กว่าพื้นที่ว่างในฮาร์ดดิสก์ 8 เมกกะไบท์ และควรใช้ RAM ขนาด 1 กิกะไบท์====

** การติดตั้งโปรแกรม Jing **
====1. ดาวน์โหลดโปรแกรมของ Jing ที่ตอนนี้รองรับทั้งคอมพิวเตอร์ระบบวินโดวส์ และ แมค(สำหรับระบบวินโดวส์โปรแกรมต้องการให้ลงโปรแกรมของ .NET Framework 3.0ก่อนด้วย ซึ่งถ้าเครื่องของคุณยังไม่มี ระบบก็จะถามและให้ติดตั้ง .NET Framework 3.0 ก่อน จึงจะลงตัวโปรแกรมของ Jing ได้)====

** เริ่มต้นใช้งาน Jing **
====เมื่อนำเมาส์ลากผ่านที่รูปพระอาทิตย์สีเหลือง ก็จะมีเมนูแยกออกมาอีก 3 เมนู นั่นคือ **การจับภาพ (Capture) ดูไฟล์เก่า ที่ทำการจับภาพไปก่อนหน้านี้ (History)** ซึ่งจะเลือกดูเรียงตามวัน หรือขนาดก็ได้ และสามารถเลือกดูแยกเป็น รูป หรือวิดีโออย่างเดียว หรือดูทั้งสองอย่างพร้อมกันก็ได้ **และ การปรับแต่งโปรแกรม Jing ให้สอดคล้องกับการใช้งาน (More)** นอกจากนี้คุณยังสามารถเลื่อนปุ่มพระอาทิตย์นี้ไว้ที่มุมใดๆ ของหน้าจอก็ได้ แค่คลิกแล้วลางไปวางในตำแหน่งที่ต้องการ====

* การใช้งานเมนูจับภาพ (Capture)*
====เมื่อกดปุ่มนี้ (Capture) จะเจอเส้นสีเหลืองปรากฎขึ้นบนจอลากเส้นนั้นไปบนพื้นที่ใดๆ ก็ได้บนหน้าจอที่เราต้องการจะจับภาพซึ่งระหว่างที่ลากเส้น ก็จะมีการคำนวนขนาดของภาพให้ด้วยเมื่อจับภาพได้ตำแหน่งที่ต้องการ ปล่อยเมาส์ ก็จะพบกับปุ่มเล็ก ๆ ได้แก่ **Image, Video, จับภาพใหม่อีกครั้ง (Redo), ยกเลิก (Cancel)**====

** ถ้าคุณเลือก Image ก็จะได้ผลเป็นรูปภาพ **
====เมื่อกดที่ปุ่ม Image แล้วก็จะมีกรอบเครื่องมือต่างๆขึ้นมาให้โดยอัตโนมัติ ทางด้านซ้ายจะเป็นเครื่องมือตกแต่งภาพ อันได้แก่ไฮไลท์ที่บริเวณภาพ ใส่กรอบ ใส่ลูกศรชี้ตำแหน่ง ใส่ข้อความ (กดปุ่ม T แล้วนำเมาส์ไปลากบริเวณที่ต้องการใส่ข้อความรองรับการเขียนภาษาไทยอย่างสมบูรณ์) โดยสามารถเปลี่ยนสีของเครื่องมือต่างๆได้ตามต้องการ ซึ่งภาพที่ได้จาก Jing จะมีนามสกุลเป็น .PNG เท่านั้น====

** ถ้าคุณเลือก Video ก็จะได้ผลเป็นวิดีโอ **
====ก่อนการบันทึกวิดีโอ โปรแกรมจะมีการนับถอยหลังเพื่อให้เราเตรียมตัวในการอัดวิดีโอ ซึ่ง Jing จะบันทึกวิดีโอด้วยความเร็ว10 เฟรมต่อวินาที และสามารถบันทึกต่อเนื่องได้ใน**ความยาว 5 นาที** โดยสามารถอัดเสียงของคุณผ่านไมโครโฟนเท่านั้น (ตัวอย่าง ถ้าใช้ Jing ไปบันทึกหน้าจอวิดีโอของยูทูบก็จะไม่มีเพลงที่อยู่ในวิดีโอติดมาด้วยนอกเสียจากเปิดลำโพงให้เสียงเพลงดังออกมา แล้วเสียบไมค์เพื่อบันทึกเสียงอีกครั้งหนึ่ง) เมื่อถ่ายเสร็จแล้ว จะมีวิดีโอตัวอย่างให้ดูในทันทีนามสกุลของไฟล์วิดีโอที่ได้จากการจับภาพหน้าจอของ Jing จะเป็นนามสกุล .SWFซึ่งเพียงลากเข้าโปรแกรมเปิดเว็บ (เบราว์เซอร์) ก็สามารถดูได้โดยไม่ต้องลงโปรแกรมใดๆ จงอย่าลืมว่า ยิ่งไฟล์ใหญ่เท่าไหร่ ก็จะทำให้การโหลดเพื่อเปิดชมนั้นช้าไปด้วย====

** * เก็บภาพหน้าจอที่ได้ ไว้ที่ไหนดี? * **
====ดังที่เรียนไปในตอนต้นว่า โปรแกรม Jingมีจุดเด่นอยู่ที่การแบ่งปันภาพหรือวิดีโอที่ได้ให้คนอื่นดูได้ทันทีทั้งผ่านทางเว็บไซต์แกลลอรี่ภาพออนไลน์อย่าง Flickr หรือฮาร์ดดิสก์ออนไลน์ของตัวเองที่ให้บริการโดยเว็บไซต์ Screencast.comและที่เบสิกสุด ๆ ก็คือการเก็บไฟล์ไว้ในเครื่องคอมพิวเตอร์ของเราเองสำหรับผู้ที่มีเว็บไซต์ของตัวเองอยู่แล้วก็สามารถอัพโหลดขึ้นไปยังเซิร์ฟเวอร์ของเว็บไซต์ตัวเองแล้วได้ แต่สำหรับผู้ใช้งานทั่วไป ผู้เขียนขอแนะนำเฉพาะ 3 วิธีแรก ซึ่งใช้งานได้ง่าย และรวดเร็ว====

** 2. เก็บภาพไว้ที่ Screencast.com **
====อย่าเพิ่งสับสนว่าทำไมมีชื่อเว็บใหม่เข้ามาเกี่ยวข้อง นั่นก็เพราะ Screencast.com **เป็นฮาร์ดดิสก์ออนไลน์เชื่อมต่อกับ Jing ได้โดยตรง เพื่อเก็บภาพต่างๆ ที่ได้จาก Jing ไปบนอินเตอร์เน็ต**เหมาะสำหรับการส่งต่อ หรือ การนำโค้ดของภาพไปติดไว้บนบล็อก พูดให้ชัดก็คือเป็นอีกบริการเสริมของผู้ใช้ Jing นั่นเอง ซึ่งให้พื้นที่และแบนด์วิธถึง **2 กิกะไบท์**เลยทีเดียว ถ้าคุณจะเลือกเก็บภาพไว้ในฮาร์ดดิสก์ออนไลน์นี้ทุกครั้งที่ทำการจับภาพ ให้เลือกเมนู Screencast.com ที่ด้านล่างของภาพแล้วเลือก Send to Screencast (URL) หรือ (Embed) ก็ได้ จากนั้นคุณก็เข้าไปที่ www.Screencast.comแล้วเข้าสู่ระบบ (โดยใช้ชื่อบัญชีที่คุณสมัครไว้ใน Jingเมื่อครั้งติดตั้งครั้งแรก) คุณจะเจอโฟลเดอร์ Jingให้คลิกเข้าไปก็จะพบกับภาพ และวิดีโอต่างๆ ที่คุณอัพโหลดขึ้นไปจาก Jing หากต้องการจะนำภาพที่ได้ไปติดบนบล็อก หรือส่งต่อให้เพื่อน ก็คลิกที่ภาพนั้น **สังเกตที่โลโก้สามแฉก (ปุ่มที่ 3 จากซ้าย)** นั่น**หมายถึงการ แบ่งปัน (Share)** เมื่อคลิกก็จะพบกับหน้าจอที่ให้โค้ดต่างๆ ทั้งลิงก์โดยตรงไปยังภาพ หรือวิดีโอนี้ โค้ดสำหรับแปะลงไปในบล็อก เป็นต้น //(ดูภาพประกอบ)//====

** 3. เก็บภาพไว้ที่แกลลอรี่ออนไลน์ Flickr **
====คุณจะต้องทำการอนุญาตให้ Jing เชื่อมต่อกับบัญชีผู้ใช้ของ Flickr ที่คุณมีอยู่แล้วก่อน โดยเข้าไปที่รูปพระอาทิตย์ของ Jing **เลือกเมนู More กดที่ปุ่มรูปเฟือง (Preferences) ตรงส่วนของ Set up sharing for ให้เลือกที่ Flickr**กด Start Authorization มันจะเปิดหน้าเว็บที่ให้เข้าสู่ระบบของ Flickrก็กรอกชื่อบัญชีผู้ใช้ที่คุณใช้กับเว็บ Flickr ได้เลยจากนั้นก็จะลิงก์ไปยังหน้าเว็บ Flickr ของคุณเอง กดปุ่มสีน้ำเงิน Ok i'llallow it ก็เป็นอันเรียบร้อย //(ดูภาพประกอบ)// ทุกครั้งที่ทำการจับภาพ ให้เลือกเมนู Flickr ที่ด้านล่างของภาพ แล้วเลือก Send to Flickr (URL) หรือ (Embed) ก็ได้ หากคุณต้องการอัพโหลดภาพไปยัง FTP และไฟล์ คลิกดูวิดีโอสาธิตการทำงานที่นี่====

**สำหรับผู้ใช้มือใหม่ อาจจะตั้งคำถามว่าไม่มีเว็บไซต์ที่ทำความสามารถแบบนี้ได้โดยที่ไม่ต้องลงโปรแกรมหรือ?**
====เท่าที่ผู้เขียนได้หาข้อมูล และลองใช้งานเองพบว่าไม่มีเว็บแอปพลิเคชันใด ๆที่สามารถทำงานได้สมบูรณ์เท่ากับการติดตั้งโปรแกรมของ Jing และยังเชื่อว่า Jing เหมาะอย่างยิ่งสำหรับอาจารย์ นักเรียน นักข่าวและทุกคนที่เล่นคอมพิวเตอร์และเป็นประโยชน์อย่างมหาศาลที่จะนำไปติดตั้งให้เป็นโปรแกรมสามัญประจำเครื่อง ถึงแม้จะมีขั้นตอนการติดตั้งที่ยุ่งยากสักเล็กน้อยแต่ก็ถือว่าคุ้มค่า และไม่เสียค่าใช้จ่ายแต่อย่างใด====

เทคนิคการใช้งาน Jing
====* หากคุณแนะนำการใช้งานเว็บไซต์ และเมื่อถึงการอธิบายเมนูต่างๆ ที่อยู่เว็บไซต์ คุณจะต้องใช้ปุ่มลัดเข้ามาช่วย ก่อนอื่นต้องไป**ตั้งค่าปุ่มลัดที่เมนู More>Preferences>HotKey> กดปุ่มที่ต้องการ เช่น Ctrl + r > กดปุ่ม Done**====